বিসিক সূত্রে জানা গেছে, এখনও পর্যন্ত সাভারের হেমায়েতপুরের হরিনবান্দা এলাকায় অবস্থিত ট্যানারি পল্লীতে ৫৫টি কারখানা চালু হয়েছে। আগামী এক সপ্তাহের মধ্যে আরও প্রায় ২০টি কারখানা চালু হওয়ার কথা রয়েছে। হাজারীবাগের ১৫৪টি ট্যানারি কারখানাকে সাভার চামড়াশিল্প নগরীতে প্লট বরাদ্দ দিলেও বেশিরভাগ কারখানার অবকাঠামো নির্মাণ কাজ শেষ হয়নি। এখনও ফাঁকা পড়ে আছে বেশ কয়েকটি প্লট। কিছু প্লটে নির্মাণকাজ শুরু করেও বন্ধ রেখেছে কর্তৃপক্ষ। যেসব কারখানা ভবন নির্মাণ শুরু করা হয়েছে, তার মধ্যে ৩০টির মতো ট্যানারির এক তলার কাজও শেষ হয়নি। কেউ কেউ এক তলার ছাদ ঢালাইয়ের প্রস্তুুতি নিচ্ছেন। কেউ করছেন পাইলিংয়ের কাজ। নির্মাণাধীন ভবনে ৫৪টি কারখানায় কাঁচা চামড়া প্রক্রিয়াজাতকরণের কাজ শুরু করেছে।